<classify> Dotto Mwaibale-Singida MKUU wa Mkoa wa Singida, Dk. RehemaNchimbi, ameshauri Jeshi la Polisi kupitia kitengo chake cha Usalama Barabaranikuanzisha dawati maalumu la upimaji wa afya ya macho ili kupunguza ajalizitokanazo na uoni hafifu. Dk. Nchimbi aliyasema hayo mwishoni mwawiki mkoani hapa wakati wa upimaji macho unaoendeshwa na Shirika lisilo lakiserikali la Sightsavers, linalokwenda sambamba na maadhimisho ya Wiki ya UsalamaBarabarani. Kati ya dawati ambalo mnatakiwa kuwa nalokwa sasa ni hili la afya ya macho, niwasihi shirikianeni na wataalamu wa macho,nendeni mkafanye kampeni ya afya ya macho, mkisema jamii itawaelewa na ajalizinazotokana na tatizo hili la uoni hafifu zitapungua. Tunapoadhimisha Wiki ya Usalama Barabaranitusisahau kuwa afya ya macho ni kati ya kipengele na mhimili muhimu katika sualazima la usalama barabarani hapa nchini. Endapo kila mtumiaji wa barabaraatapatiwa huduma stahiki ya afya ya macho, ni dhahiri atakuwa mwangalifu,makini na hatimaye kuweza kupiga hesabu zinazotakiwa awapo barabarani, alisemaDk. Nchimbi. Alisema iwapo mtumiaji wa barabaraanakabiliwa na tatizo la macho, badala ya kuona gari moja anajikuta anaonamawili. Wakati mwingine mtu yupo pembeni yabarabara, lakini badala ya kusubiri anaamua kukatisha barabara akiamini chombocha moto kilicho kulia kwake au kushoto bado kipo mbali, alisema Dk. Nchimbi. Alisema yote hayo ni matokeo ya matatizoya afya ya macho ambayo kwa pamoja Jeshi la Polisi na jamii wakiamua tatizohilo litamalizika. Dk. Nchimbi alisema suala la usalamabarabarani halimaanishi wale wanaoendesha vyombo vya moto pekee, bali ni kwawatumiaji wote wa barabara, wakiwemo watembea kwa miguu, hivyo kuhimiza kilamtu anapaswa kuchukua tahadhari wakati wote. Mtumiaji wa barabara unapokuwa barabaranihakikisha kwanza macho yako yapo sawasawa, pia unapaswa kuwa wewe mwenyewe nidereva unayejiendesha. Lakini muendeshe pia na mwenzako aliyekushoto kwako, kulia kwako na nyuma yako, hii iwe kwa wote ikiwemo waendeshabodaboda, baiskeli, bajaji, wafugaji na vyombo vingine vya moto ili tuwezekumaliza kabisa ajali hizi zinazoweza kuepukika, alisema.  <topic>: afya 